ผบ.ตร. แถลงสด ประสิทธิชัย เขาแก้ว โจรปล้นทอง ฟังชัดๆ ทำไมถึงก่อเหตุ (คลิป)
ผบ.ตร.แถลงข่าว จับโจรปล้นทองลพบุรี ยิงคนตาย 3 ศพ เจ็บ 4 ราย เค้นสอบทั้งคืน เผยแรงจูงใจก่อเหตุที่แท้จริงจากกรณีเจ้าหน้าที่ตำรวจจับกุม นายประสิทธิชัย เขาแก้ว หรือ กอล์ฟ อายุ 38 ปี ข้าราชการครู และผู้อำนวยการโรงเรียนวัดโพธิ์ชัย จังหวัดสิงห์บุรี ผู้ต้องหาคดีปล้นร้านทองออโรร่า สาขาในห้างสรรพสินค้าโรบินสัน ลพบุรี และก่อเหตุยิงประชาชนเสียชีวิต 3 ราย บาดเจ็บ 4 ราย โดยเบื้องต้นจากการแถลงข่าวของ พล.ต.อ.จักรทิพย์ ชัยจินดา ระบุว่า ผู้ต้องหารู้สึกสำนึกต่อสิ่งที่กระทำไป และยังรู้ตัวดีว่าหนีไม่พ้นจากนั้นมีการนำกำลังไปยังริมแม่น้ำเจ้าพระยา ภายในพื้นที่ จ.สิงห์บุรี ซึ่งตรงจุดนี้มีรายงานว่า คนร้ายนำทองมาทิ้งไว้ แต่ตลอดการค้นหาหลายชั่วโมงก็ไม่เจอ กระทั่งช่วงเวลาประมาณ 21.00 น. มีรายงานว่า ภรรยาของผู้ต้องหา ซึ่งเจ้าหน้าที่ตำรวจเชิญตัวมาสอบสวนนั้น สารภาพว่า ทองซุกซ่อนอยู่ในบ้าน ตามที่เสนอข่าวไปแล้วนั้นล่าสุด เมื่อเวลา 10.00 น. วันที่ 23 มกราคม ที่สำนักงานตำรวจแห่งชาติ พล.ต.อ.จักรทิพย์ ชัยจินดา ผบ.ตร.ได้แถลงข่าวการจับคนร้ายปล้นร้านทอง ซึ่งเจ้าหน้าที่ได้นำตัวมาสอบสวนทั้งคืน ก่อนที่หลังการแถลงข่าวจะนำตัวผู้ต้องหาไปทำแผนประกอบการรับสารภาพตามสถานที่ต่างๆซึ่งนายประสิทธิชัย ผู้ต้องหา ยินดีที่จะไปทำแผนประกอบการรับสารภาพทุกจุด เว้นที่โรงเรียนที่ตัวเองเป็นผู้อำนวยการอยู่ เนื่องจากอับอายเพื่อนครูขณะที่ มีรายงานว่า เจ้าหน้าที่หน่วยปฏิบัติการพิเศษ หนุมาน กองปราบปราม ได้นำตัว นายประสิทธิชัย เขาแก้ว กลับเข้ามาที่กองปราบ เนื่องจากการแถลงข่าวในครั้งนี้ ไม่ต้องนำตัวผู้ต้องหาไป ตามกฎระเบียบของสำนักงานตำรวจแห่งชาติ.
ผบ.ตร.แถลงข่าว จับโจรปล้นทองลพบุรี ยิงคนตาย 3 ศพ เจ็บ 4 ราย เค้นสอบทั้งคืน เผยแรงจูงใจก่อเหตุที่แท้จริง 
โจรปล้นทอง,ประสิทธิชัยเขาแก้ว,ปล้นร้านทองลพบุรี,ปล้นร้านทอง,ผอ. กอล์ฟ,ครูปอย,แถลงสดโจรปล้นทอง,ข่าวทั่วไป